สวัสดีคะ หนูมีเรื่องสงสัยมาถามคะ พอดีประจำเดือนหนุมาแล้วช่วงต้อนเดือนคะ แล้วล่าสุดเพิ่งมีเพศสัมพันธ์กับแฟนแล้วมีเลือดออกมาคะ ถ้าเป็นประจำเดือนเลือดจะไหลออกมาเลอะกางเกง แต่ตอนนี้เลือดไม่ไหลออกมาเปื้อนกางเกงนะคะ แต่พอไปปัสสาวะกลับมาเลือดไหลออกมาด้วยคะ ตกลงหนุเป็นอะไรคะ
สวัสดีค่ะ การมีเลือดออกหลังมีเพศสัมพันธ์ อาจเกิดจาก- การมีเพศสัมพันธ์ที่รุนแรง หรือใช้ท่าทางพิศดาร อาจมีผลทำให้เยื่อบุช่องคลอดเกิดการฉีกขาดเล็กน้อยได้ ซึ่งเลือดที่ออกจะมีปริมาณไม่มาก ไหลแบบซึมๆ และจะค่อยๆ หยุดไหลได้เองภายในไม่กี่วัน- มีการติดเชื้อในช่องคลอด หรือมีมดลูกอักเสบ แต่มักมีตกขาวที่ผิดปกติและอาการปวดท้องน้อยร่วมด้วย รวมถึงอาการเจ็บขณะมีเพศสัมพันธ์ ปัสสาวะผิดปกติ- มีติ่งเนื้อที่ปากมดลูก- มะเร็งปากมดลูก นอกจากมีเลือดออกหลังมีเพศสัมพันธ์ มักมีอาการเลือดออกกะปริดกะปรอยมาอีกเรื่อยๆทั้งนี้ หากยังคงมีเลือดออกมาอีก ไม่ได้ออกเฉพาะหลังจากที่มีเพศสัมพันธ์ ก็อาจเกิดจากสาเหตุอื่นๆ ได้อีก เช่น เยื่อบุโพรงมดลูกหนาตัวผิดปกติ การทำงานของรังไข่ผิดปกติ ผลข้างเคียงจากการใช้ยาฮอร์โมนต่างๆ เป็นต้นดังนั้น หากยังคงมีเลือดออกทุกครั้งที่มีเพศสัมพันธ์ หรือมีเลือดผิดปกติออกมาอีกเรื่อยๆ โดยที่ไม่ได้เกิดจากการใช้ยาใดๆ แนะนำควรไปพบสูติ-นรีแพทย์เพื่อตรวจหาสาเหตุค่ะ